भोजपुरिया सुपरस्टार खेसारी लाल यादव की फिल्म 'संघर्ष' का टीजर रिलीज हो चुका है। इस फिल्म में उनके साथ एक्ट्रेस काजल राघवानी भी होंगी, जो फिल्म में हॉटनेस के साथ ही एक्शन तड़का लगाती हुई भी दिखेंगी। फिल्म 'संघर्ष' के इस टीजर में खेसारी लाल का दो अवतार देखने को मिल रहा है। टीज़र की शुरुआत में वह हाथ में मिट्टी लेकर शर्टलेट दिखाई दे रहे हैं। वहीं दूसरी तरफ आखिरी सीन में वह एक बुजुर्ग का किरदार निभाते हुए हाथगाड़ी खींच रहे हैं।